โภคิน มั่นใจปชช.เข้าใจแผน 3 โซน
กรุงเทพฯ-21 ก.พ.48นายโภคิน พลกุล รัฐมนตรีว่าการกระทรวงมหาดไทย มั่นใจว่า รัฐบาลจะสามารถสร้างความเข้าใจให้กับกลุ่มต่าง ๆ รวมทั้งประชาชนที่ยังไม่เข้าใจเกี่ยวกับมาตรการแบ่งโซนสีในพื้นที่ 3 จังหวัดชายแดนภาคใต้ได้ในเร็ว ๆ นี้ ทั้งนี้ รัฐบาลพร้อมรับฟังความคิดเห็นจากทุกฝ่าย แต่ขอให้มีความชัดเจนในรูปแบบและวิธีการว่ารัฐควรดำเนินการอย่างไร โดยเรื่องดังกล่าวไม่จำเป็นต้องทำความเข้าใจกับนักวิชาการที่ออกมาคัดค้าน ซึ่งเรื่องนี้รัฐบาลต้องไม่หวั่นไหวในนโยบายที่กำลังเดินหน้า ส่วนกรณีที่มีรายงานข่าวว่ากลุ่มก่อความไม่สงบเตรียมใช้แผนปฏิบัติการ 80 วัน เพื่อตอบโต้รัฐบาลในพื้นที่ 3 จังหวัดชายแดนภาคใต้ด้วยการไม่จ่ายภาษีให้กับรัฐนั้น รัฐมนตรีว่าการกระทรวงมหาดไทย เห็นว่า เป็นการกระทำที่ผิดกฎหมาย ดังนั้น หากรู้สึกไม่พอใจให้ใช้ช่องทางตามกฎหมาย แต่ไม่ควรใช้วิธีการเช่นนี้ ซึ่งถ้ากลุ่มดังกล่าวกระทำจริงตามที่กล่าวอ้างจะต้องถูกดำเนินการตามกฎหมายขั้นเด็ดขาดต่อไป รัฐมนตรีว่าการกระทรวงมหาดไทย ยังกล่าวถึงความคืบหน้าในการสรรหาผู้ที่จะมาดำรงตำแหน่งแทนนายราชันย์ สารวรางกูร รองผู้ว่าราชการจังหวัดนราธิวาสที่เพิ่งเสียชีวิตไปนั้น ขณะนี้ได้มอบหมายให้ปลัดกระทรวงมหาดไทย เตรียมสรรหาบุคคลไว้แล้ว โดยจะต้องเป็นผู้ที่มีความรู้ ความสามารถ เป็นคนดีและจะต้องเป็นบุคคลที่คุ้นเคยกับการทำงานในพื้นที่เป็นอย่างดี ซึ่งอาจจะมาจากปลัดจังหวัดหรือตำแหน่งเทียบเท่า โดยจะดำเนินการคัดสรรหาให้แล้วเสร็จภายในสัปดาห์นี้ 
กรุงเทพฯ-21 ก.พ.48 นายโภคิน พลกุล รัฐมนตรีว่าการกระทรวงมหาดไทย มั่นใจว่า รัฐบาลจะสามารถสร้างความเข้าใจให้กับกลุ่มต่าง ๆ รวมทั้งประชาชนที่ยังไม่เข้าใจเกี่ยวกับมาตรการแบ่งโซนสีในพื้นที่ 3